stanford-oval/wikipedia huggingface dataset:
Portugalin kulttuuri
Musiikki

Yleisin portugalilaisen kansanmusiikin tyylilaji on 1800-luvulla kehittynyt fado (suom. kohtalo), josta on kehittynyt kaksi päätyylisuuntausta: Lissabonin ja Coimbran fado. "Fadon kuningatar" Amália Rodrigues (1920–1999) oli ensimmäisiä kansainvälisen uran luoneita fadolaulajia. Myös fadokitaristi Carlos Paredes oli hyvin suosittu. 1900-luvun loppupuolella fadoa ovat nostaneet uudelleen suosioon muiden muassa Mariza, Cristina Branco ja Madredeus. Fadon sanat ja sävel ovat yleensä melankolisia, ja sitä säestetään kitaroilla. Sen alkuperää ei tunneta, mutta sen juurien on arveltu olevan muun muassa trubaduurien lauluissa tai maurien musiikissa.
Portugalilainen popmusiikkiala alkoi kehittyä 1970-luvulla. Merkittävimpiin yhtyeisiin kuuluu Xutos & Pontapés, joka sai vuonna 2004 presidentti Jorge Sampaiolta valtion kunniamerkin 25-vuotisen uransa ansiosta. Muita yhtyeitä ovat Clã, Mão Morta, Blind Zero, Danças Ocultas, The Gift, Quinta do Bill ja Da Weasel. Myös muutamat portugalilaiset metalliyhtyeet, kuten Moonspell, ovat saavuttaneet kansainvälistä suosiota.
MTV Europe Music Awardsin palkinnon ovat saaneet portugalilaiset Blind Zero, Da Weasel ja The Gift. Vuoden 2005 MTV Europe Music Awards järjestettiin Lissabonissa. Maa on osallistunut Eurovision laulukilpailuun vuodesta 1964 lähtien, mutta ei ole voittanut kertaakaan. Portugalin kaikkein aikojen korkeimman sijoituksen saavutti vuonna 1996 Lúcia Moniz sijoittumalla kuudenneksi kappaleella O meu coração não tem cor. Muita tunnettuja edustajia Euroviisuissa ovat olleet Carlos Mendes, Adelaide Ferreira, Dulce Pontes, Sara Tavares, Lúcia Moniz, Rita Guerra ja Nonstop. Lissabonissa on pidetty vuodesta 2004 pidetty kahden vuoden välein brasilialaisen Rock in Rio -musiikkifestivaalin innoittamat Rock in Rio Lisboa -festivaalit.
Taidemusiikin säveltäjistä tunnetuimpia ovat Manuel Cardoso, Pedro de Escobar, Juhana IV ja Duarte Lobo. Tuotteliaimpia sinfonisen musiikin säveltäjistä on ollut Joly Braga Santos, joka sävelsi kuusi sinfoniaa. Hänen neljäs sinfoniansa sai Irlannin kansallisen sinfoniaorkesterin levyttämänä vuonna 2004 Midem-musiikkimessuilla jaettavan Cannes Classical Awardin. Taidemusiikin esittäjiä ovat muiden muassa pianisti Maria João Pires, viulisti Carlos Damas sekä sellisti Guilhermina Suggia. Tunnettuja orkestereita ja kuoroja ovat Porton kansallinen orkesteri (port. Orquestra Nacional do Porto), Orquestra Metropolitana de Lisboa (OML), Gulbenkian-orkesteri (port. Orquestra Gulbenkian) ja Lissabonin yliopiston kuoro (port. Coro da Universidade de Lisboa). Lissabonin kansallinen konservatorio (port. Conservatório Nacional) on toiminut vuodesta 1835, ja sitä on johtanut muiden muassa João Domingos Bomtempo.
Portugalin kansallislaulu on A Portuguesa, jonka musiikin on säveltänyt Alfredo Keil.
Kuvataide

Vielä reconquistan aikaan portugalilainen kuvataide rajoittui lähinnä maalauksiin kirkoissa, luostareissa ja palatseissa. Kuvataide alkoi kehittyä 1400-luvulla. Silloin Portugalin taiteeseen alkoi tulla italialaisia vaikutteita, ja goottilainen tyylisuunta jäi syrjään. Jotkut kuninkaat, kuten Juhana I nimittivät myös hovimaalareita. Tunnettu renessanssin aikainen taidemaalari oli Nuno Gonçalves, jonka tiedetään vaikuttaneen ainakin 1400-luvun jälkimmäisellä puoliskolla. Myöhemmin renessanssin aikana Portugalin kuvataiteeseen tuli muun muassa flaamilaisia vaikutteita.[lähde? ]
1800-luvun tunnetuimpia taidemaalareita ovat Columbano Bordalo Pinheiro, Henrique Pousão ja António Silva Porto. 1900-luvun alun modernistista taidetta edustavat Amadeo de Souza Cardoso ja Almada Negreiros. Toisen maailmansodan jälkeisinä vuosina portugalilainen taidemaalari Maria Helena Vieira da Silva vaikutti Pariisissa ja sai myös kansainvälistä tunnustusta. Nykyajan taidemaalareita on muiden muassa Paula Rego.
Kuvataide > Portugalilaisia taidemaalareita

Nuno Gonçalves (1400-luku)
José de Almada Negreiros (1893–1970)
Columbano Bordalo Pinheiro (1857–1929)
Henrique Pousão (1859–1884)
Paula Rego (s. 1935)
Domingos Sequeira (1768–1837)
António Silva Porto (1850–1893)
Amadeo de Souza Cardoso (1887–1918)
Maria Helena Vieira da Silva (1908–1992)
Ruokakulttuuri

Portugalilaiset ruokalajit vaihtelevat alueittain. Sardiinia ja muita kalalajeja käytetään yleisesti. Arabien ja maurien ruokakulttuureista on jäänyt joitakin vaikutteita myös portugalilaiseen ruokaan, varsinkin maan eteläosissa. Chiliä ja valkosipulia käytetään laajasti. Tavallisimpia kasviksia ovat tomaatit, kaali ja sipuli.
Juusto ei kuulu tyypillisiin portugalilaisiin ruokalajeihin, vaan sitä syödään usein ennen ateriaa tai sen jälkeen. Portugalilaisia juustoja ovat esimerkiksi Castelo Branco ja Saloio.
Portugali tunnetaan ulkomailla port- ja madeiraviineistä. Maassa tuotetaan myös roséviini Mateusta. Suomessa vähemmän tunnettu viinityyppi on Portugalin pohjoisosassa valmistettava vihreä viini (port. vinho verde). Portugalissa olutta ja viiniä saavat lain mukaan nauttia kuusitoista vuotta täyttäneet. Muita alkoholijuomia ei saa luovuttaa alle 18-vuotiaille lainkaan.
Maan suuria pikaruokaketjuja on Burger Ranch, jolla on 35 ravintolaa eri puolilla maata.
Aiheesta muualla

Kuvia tai muita tiedostoja aiheesta Portugalin kulttuuri Wikimedia Commonsissa
Fadolaulaja
Portugalilainen laulaja Débora Rodrigues.
Folk rock -yhtye Quinta do Bill.
Domingos Sequeira: Ouriquen ihme
Prithviraj Kapoor

| Prithviraj Kapoor |
| --- | --- |
 Prithviraj Kapoor vuonna 1929.
Henkilötiedot
Syntynyt: 3. marraskuuta 1906 Samundri, Punjab, Brittiläinen Intia
Kuollut: 29. toukokuuta 1972 (65 vuotta) Bombay, Maharashtra, Intia
Ammatti:  näyttelijä
Puoliso:  Ramsarni Mehra  (vih. 1923; k. 1972)
Lapset:  6
Näyttelijä
Aktiivisena:  1927–1972
Aiheesta muualla
IMDb 
Elonet
Prithviraj Kapoor (hindiksi पृथ्वीराज कपूर, Pṛthvīrāj Kapūr; 3. marraskuuta 1906 Samundri – 29. toukokuuta 1972 Bombay) oli intialainen näyttelijä. Häntä pidetään uranuurtajana intialaisessa teatterissa ja hindinkielisessä elokuvateollisuudessa. Intian valtio palkitsi Kapoorin Padma Bhushan -palkinnolla vuonna 1969 ja Dadasaheb Phalke -palkinnolla vuonna 1971.
Kapoor kuoli syöpään 65-vuotiaana.
Perintö

Prithviraj Kapoorin jälkeläiset ovat vaikuttaneet merkittävästi hindinkieliseen elokuvateollisuuteen. Hänen kolmesta pojastaan, Raj Kapoorista, Shammi Kapoorista ja Shashi Kapoorista, tuli näyttelijöitä ja elokuvantekijöitä. Monet näiden lapsista, kuten Randhir Kapoor, Rishi Kapoor, Rajiv Kapoor, Karan Kapoor, Kunal Kapoor ja Sanjana Kapoor, ovat työskennelleet elokuva-alalla joko näyttelijöinä tai elokuvantekijöinä. Randhirin tyttäret Karisma Kapoor ja Kareena Kapoor sekä Rishin poika Ranbir Kapoor ovat menestyneitä näyttelijöitä.
Valikoitu filmografia

Alam Ara (1931)
Vidyapati (1937)
Sikandar (1941)
Katkera rakkaus (Awara, 1951)
Anand Math (1952)
Pardesi (1957)
Mughal-E-Azam (1960)
Harishchandra Taramati (1963)
Zindagi (1964)
Sikandar-E-Azam (1965)
Heer Raanjha (1970)
Kal Aaj Aur Kal (1971)
Aiheesta muualla

Wikimedia Commonsissa on kuvia tai muita tiedostoja aiheesta .
Prithviraj Kapoor Internet Movie Databasessa. (englanniksi)
Prithviraj Kapoor Elonetissä.
Aljaksei Kaljužny

| Aljaksei Kaljužny |
| --- | --- |

Henkilötiedot
Syntynyt: 13. kesäkuuta 1977 (ikä 47) Minsk, Valko-Venäjän SNT, Neuvostoliitto
Kansalaisuus:   Valko-Venäjä
Jääkiekkoilija
Pelipaikka:  keskushyökkääjä/vasen laitahyökkääjä
Maila:  vasen
Pituus:  178 cm
Paino:  84 kg
Seura
Seura:  Dinamo Minsk
Sarja:  KHL
Pelinumero:  71
Pelaajaura
Pääsarjaura:  1994–
Aik. seurat:  HK Neftehimik Nižnekamsk (RSL) HK Metallurg Magnitogorsk (RSL) HK Severstal Tšerepovets (RSL) HK Junost Minsk (BEL) HK Avangard Omsk (RSL) HK Dynamo Moskova (KHL) Lokomotiv Jaroslavl (KHL)
Aljaksei Mikalajevitš Kaljužny (valkoven. Аляксей Мікалаевіч Калюжны, ven. Алексей Николаевич Калюжный, Aleksei Nikolajevitš Kaljužnyi, s. 13. kesäkuuta 1977 Minsk, Valko-Venäjän SNT, Neuvostoliitto) on valkovenäläinen jääkiekkoilija, pelipaikaltaan hän on pelannut vasemman laitahyökkääjän ja keskushyökkääjän paikkoja.
Ura

Kaljužny aloitti pääsarjauransa Dynamo Moskovassa kaudella 1994–1995, pelaten kuitenkin vain kahdessa ottelussa. Seuraava kausi oli ensimmäinen täysi kausi. Seuranaan tuolloin oli Neftehimik Nižnekamsk, jossa hän ei ollut kuin tuon yhden kauden, minkä jälkeen hän palasi takaisin Dynamoon. Moskovassa Kaljužny pelasi seuraavat neljä kautta. Ensimmäisellä kaudella Metallurg Magnitogorskissa vuonna 2001, hän oli voittamassa Venäjän-mestaruutta. Toisen kauden jälkeen Magnitogorskissa, tie vei Severstal Tšerepovetsiin. Kauden 2003–2004 runkosarjan jälkeen Kaljužnyi siirtyi kotimaansa pääsarjaan Extraligan pudotuspeleihin ja Junost Minskiin. Kausi päättyi Valko-Venäjän-mestaruuteen. Seuraavaksi kaudeksi Kaljužny siirtyi takaisin Venäjän superliigaan, tällä kertaa hallitsevaan mestariin Avangard Omskiin. Kolmen Omskissa vietetyn kauden jälkeen, hän siirtyi takaisin Moskovaan ja Dynamoon. Kaudeksi 2010–2011 Kaljužny palasi Omskiin.
Kaljužny on edustanut Valko-Venäjän maajoukkueessa kahdeksissa maailmanmestaruuskilpailuissa ja kolmissa olympialaisissa. Vuoden 2002 Salt Lake Cityn olympialaisissa Valko-Venäjä eteni sensaatiomaisesti aina mitalipeleihin asti.
Aiheesta muualla

Aljaksei Kaljužny The Internet Hockey Databasessa (englanniksi)
Amelia Andersdotter

Amelia Andersdotter vuonna 2013.
Amelia Andersdotter (s. 30. elokuuta 1987 Enköping) on ruotsalainen poliitikko. Hän nousi Euroopan parlamenttiin vuonna 2009 toisena jäsenenä Ruotsin Piraattipuolueen listoilta Christian Engströmin lisäksi. Kumpikaan ei kyennyt uusimaan paikkaansa vuoden 2014 eurovaaleissa, ja Piraattipuolue jää ilman edustusta Europarlamentissa.
Andersdotter on ollut jäsenenä Euroopan parlamentin teollisuus-, tutkimus- ja energiavaliokunnassa sekä suhteista Korean niemimaahan vastaavassa valtuuskunnassa. Hän oli vaalikaudella 2009–2014 Euroopan parlamentin nuorin jäsen.
Aiheesta muualla

Kuvia tai muita tiedostoja aiheesta Amelia Andersdotter Wikimedia Commonsissa
Amelia Andersdotter Euroopan parlamentin jäsenet. Euroopan parlamentti.
Antero Ikäheimo

Osmo Antero Ikäheimo (s. 7. joulukuuta 1939 Liperi) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen.
Ikäheimon vanhemmat olivat nimismies Erkki Antero Ikäheimo ja Signe Irene Hyvärinen. Hän avioitui 1967 Irja Tuulikki Huotarin kanssa. Ikäheimo tuli ylioppilaaksi Rovaniemen yhteislyseosta 1959 ja valmistui yhteiskuntatieteiden maisteriksi Yhteiskunnallisesta korkeakoulusta 1965. Hän oli Rovaniemen kaupunginkanslian harjoittelija 1964, Lapin keskussairaalan rakennustoimikunnan sihteeri 1965 ja Lapin maakuntaliiton Lapin läänin matkailuasiamies 1965–1967. Niilo Tarvajärven ideoiman Joulumaa Oy:n toimitusjohtaja Ikäheimo oli 1967–1970, Oy Pohjoiskalotti – Nordkalotten Ab:n, vuodesta 1980 Oy Pohjoiskalotti Ab, toimitusjohtaja 1970–1991 ja Lapp-Set A. Ikäheimo Ky:n, vuodesta 1984 Lappset Ky ja vuodesta 1991 Lappset Group Oy, yhtiömies 1975–1991, osakas vuodesta 1991, toimitusjohtaja 1991–2001, hallituksen puheenjohtaja 1991–2006 ja hallituksen jäsen 2006–2008. Ikäheimolla on ollut myös useita yhteiskunnallisia, liike-elämän ja muita luottamus- ja asiantuntijatehtäviä. Hän oli Ruotsin konsuli Rovaniemellä 1981–2002. Teollisuusneuvoksen arvonimen Ikäheimo sai 2000.
Angiosperm Phylogeny Group

Tieteellinen luokittelu
Taksonomia
Systematiikka
Kladistiikka
Luokittelun tasot
yläkunta / domeeni
kunta
alakunta
osakunta
yläjakso, yläkaari
pääjakso / kaari
alajakso / alakaari
osajakso / osakaari
yläluokka
luokka
lahko
heimo
tribus
suku
sektio
sarja
laji
alalaji
muunnos / serotyyppi
muoto
erityismuoto
lajike / rotu
Termejä
taksoni
fenetiikka
kladistiikka
tyyppilaji
binominen nimistö
holotyyppi
Luettelo systematiikassa yleisistä latinan- ja kreikankielisistä sanoista
rengaslajit
Integrated Taxonomic Information System
Kasvien luokittelu
Angiosperm Phylogeny Group
APG II -luokittelu
APG III -luokittelu
Cronquistin luokittelu
Kasvien luokitus Linnén teennäisjärjestelmän mukaan
Angiosperm Phylogeny Group (yleinen lyhenne APG) viittaa kansainväliseen epäviralliseen tiedemiesten ryhmään, joka on kehittänyt koppisiemenisten kasvien (Magnoliophytina, aiemmin Angiospermae) taksonomista luokittelua eli jakoa sukuihin, heimoihin, lahkoihin ja luokkiin. APG:n työ perustuu uusiin tietoihin kasvien molekyylibiologisesta rakenteesta. Työ on julkaistu neljässä artikkelissa, joihin viitataan yleensä lyhenteillä APG I (1998), APG II (2003), APG III (2009) ja APG IV (2016).
Ensimmäisessä raportissa oli vielä epäselvää, montako taksonomista tasoa tarvitaan heimon yläpuolelle. Etenkin loiskasvien heimot olivat jakamatta lahkoihin. Toisessa raportissa osalle heimoista oli vaihtoehtoisia luokitteluja: laajempi ja suppeampi käsitys. Kolmannen raportin myötä lähes kaikki heimot kuuluvat johonkin lahkoon; vain viisi taksonia (kaksi heimoa ja kolme sukua) on liittämättä muiden taksonien sukupuuhun.
APG:n raportit

APG 1998: An Ordinal Classification for the Families of Flowering Plants. – Annals of the Missouri Botanical Garden 85: 531-553.
APG 2003: An update of the Angiosperm Phylogeny Group classification for the orders and families of flowering plants: APG II. – Botanical Journal of the Linnean Society 141: 399-436.
APG 2009: An update of the Angiosperm Phylogeny Group classiﬁcation for the orders and families of ﬂowering plants: APG III. - Botanical Journal of the Linnean Society 161: 105–21
APG 2016: An update of the Angiosperm Phylogeny Group classification for the orders and families of flowering plants: APG IV. - Botanical Journal of the Linnean Society, 181 (1): 1–20
Aiheesta muualla

Angiosperm Phylogeny Website
Pääverbi

Pääverbi on liittomuodoissa verbi, joka osoittaa lauseen varsinaisen merkityksen, erotuksena apuverbistä. Suomessa pääverbiä tarvitaan lähinnä perfektissä, ja pluskvamperfektissä, jolloin pääverbistä käytetään toista partisiippimuotoa, mutta se esiintyy myös joissakin muissa tapauksissa, kuten rektioissa.
Esimerkiksi lauseessa Minä olen tavannut sinut pääverbi on tavannut. Sen vaihtaminen muuttaa lauseen merkityksen, esimerkiksi Minä olen huomannut sinut.
Pyhätön

Pyhätön voi tarkoittaa seuraavia maantieteellisiä kohteita:
Pyhätön, alue Heinolassa
Pyhätön, alue Lahden Paavolassa
Pyhätönkylä, alue Kuusankosken Sipilänmäellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhätön”, voi hakea sivunnimihaulla, laajalla sivunnimihaulla tai tekstihaulla.
Anssi Kujala

| Anssi Kujala> Henkilötiedot |
| --- | --- |
Syntynyt: 20. toukokuuta 1972 (ikä 52) Isokyrö, Suomi
Kansalaisuus:  suomalainen
Ammatti:  järjestöjohtaja, vaikuttaja
Poliitikko
Puolue:  Kansallinen Kokoomus
Koulutus:  Hallintotieteiden ylioppilas
Anssi Kujala (s. 20. toukokuuta 1972 Isokyrö) on suomalainen järjestöjohtaja ja yhteiskunnallinen vaikuttaja. Kujala työskentelee Suomen Kuljetus ja Logistiikka SKAL ry:n ja SKAL Kustannus Oy:n  toimitusjohtajana 1. marraskuuta 2021 alkaen.
Elämä ja ura

Vuosina 2011-2021 Kujala toimi Suomen Yrittäjien varatoimitusjohtajana. Kujala oli toimivapaalla yrittäjäjärjestöstä 2016-2019 ja toimi Juha Sipilän hallituksessa kokoomuksen ministeriryhmän valtiosihteerinä ja aiemmin ministeriryhmän erityisavustajana/valtiovarainministeri Petteri Orpon kabinettipäällikkönä valtiovarainministeriössä.
Suomen Yrittäjissä työskennellessään Kujala vastasi muun muassa kunta- ja aluevaikuttamisesta, julkisista hankinnoista ja niihin liittyvistä palveluista, toimialajärjestötoiminnasta, yksinyrittäjätoiminnasta, omistajanvaihdostyön koordinoinnista, viestinnästä ja järjestötoiminnoista. Hän toimi myös kustannus- ja koulutusyhtiö Sypoint Oy:n toimitusjohtajana vuosina 2011-2016. Kujala toimi Helsingin Yrittäjät ry (SY:n aluejärjestö) toimitusjohtajana vuosina 2006-2011.
Kokoomuksen palveluksessa eri tehtävissä Kujala työskenteli vuosien 1994-2006 aikana, muun muassa puoluetoimiston suunnittelupäällikkönä ja vt. puoluesihteerinä, Kokoomuksen Nuorten Liiton pääsihteerinä, entisen Vaasan Läänin Kokoomuksen piiritoimistolla Seinäjoella ja Pohjois-Pohjanmaan Kokoomuspiirin toiminnanjohtajana Oulussa. Kokoomusnuorten luottamustehtävissä Kujala toimi 1990-luvulla. Hänet kutsuttiin vuonna 2014 Pohjanmaan Kokoomusnuorten kunniapuheenjohtajaksi.
Kujala on toiminut myös Turun kaupungin palveluksessa, kaupunginjohtaja Mikko Pukkisen esikunnassa erityisasiantuntijana. Kujala toimi kotikunnassaan Isossakyrössä 1990-luvulla kunnanvaltuutettuna.
Kujala on myös Suomen Uusyrityskeskukset ry:n hallituksen puheenjohtaja ja Rastor-instituutin hallituksen puheenjohtaja (aiemmin Markkinointi-instituutin ja Rastorin hallituksien puheenjohtaja). Aiempia luottamustehtäviä Kujalalla on lukuisia. Hän toimi mm. Nuorisoasuntoliitto ry:n puheenjohtajana 2000-luvun alkupuolella seitsemän vuoden ajan.
Kujala on opiskellut hallintotieteitä Tampereen yliopistossa.
Aiheesta muualla

SKAL ry:n Anssi Kujala: päästövähennyksillä ei saa romuttaa Suomen kilpailukykyä, hallituksen oltava nyt tarkkana kannoissaan | SKAL ry (Arkistoitu – Internet Archive)
MT lähti kierrokselle kuntaan, joka on vain haamu entisestä suuruudestaan – itsetunto on yhä kohdillaan - Ihmiset & kulttuuri - Maaseudun Tulevaisuus
SKAL ry:n toimitusjohtajaksi on valittu Anssi Kujala (mps.fi)
Valtiosihteerinä toiminut Anssi Kujala palaa Suomen Yrittäjiin – verkkouutiset.fi
Petterin Orpon verkostot
Katso, kuka Petteri Orpon tilataksissa matkustaa – edes takapenkki ei välttämättä täyty
Kyröön käräjät tuo nimekkään joukon puhumaan Pohjanmaasta
Suomen Yritäjien Anssi Kujala Petteri Orpon erityisavustajaksi
Anssi Kujalasta Pohjanmaan Kokoomusnuorten kunniapuheenjohtaja
Suomen Yrittäjät uudistaa organisaatiotaan; Anssi Kujala ja Timo Lindholm varatoimitusjohtajiksi
RAVISTAJAT : 10 OHJETTA MENESTYKSEEN
Prithviraj Sukumaran

| Prithviraj Sukumaran |
| --- | --- |
 Sukumaran vuonna 2019.
Henkilötiedot
Syntynyt: 16. lokakuuta 1982 (ikä 41) Thiruvananthapuram, Kerala, Intia
Kansalaisuus:  Intia
Ammatti:  näyttelijä, ohjaaja, tuottaja, playback-laulaja
Puoliso:  Supriya Menon (vih. 2011)
Lapset:  1
Näyttelijä
Aktiivisena:  2002–
Aiheesta muualla
IMDb 
AllMovie
Prithviraj Sukumaran (malajalamiksi പൃഥ്വിരാജ് സുകുമാരൻ, s. 16. lokakuuta 1982) on intialainen näyttelijä, ohjaaja, tuottaja ja playback-laulaja. Hän on työskennellyt pääsääntöisesti malajalaminkielisen elokuvan parissa, mutta myös tamilin-, telugun- ja hindinkielisissä elokuvissa.
Tausta ja yksityiselämä

Sukumaran syntyi Keralassa vuonna 1982. Hänen molemmat vanhempansa ovat näyttelijöitä. Lisäksi Sukumaranilla on yksi veli joka on myös näyttelijä. Hän on käynyt lukioaikana koulua niin Chennaissa Tamil Nadussa kuin myös Thiruvananthapuramissa. Sukumaranilla on tietojenkäsittelytieteiden tutkinto Tasmanian yliopistosta Australiasta.
Vuonna 2011 Sukumaran meni naimisiin journalisti Supriya Menonin kanssa. Parilla on yksi vuonna 2014 syntynyt tytär.
Uskonnoltaan Sukumaran on hindu.
Ura

Sukumaran esiintyi ensimmäisessä elokuvassaan, malajalaminkielinen Nandanam, vuonna 2002. Tämän jälkeen hän siirtyi kollywoodiin näyttelemään tamilinkielisissä elokuvissa. Sittemmin hän on saavuttanut suurta suosiota nopeasti molemmilla markkinoilla. Sukumaranin ensimmäinen tamilinkielinen elokuva oli Kana Kandaen (2005). Teluguksi Sukumaran debytoi kaksikielisessä (telugu ja tamili) elokuvassa Police Police (2010). Lisäksi teluguksi dubatut mollywood-elokuvat ovat tehneet Sukumaranin tunnetuksi telugunkielisen yleisön keskuudessa.
Playback-laulajana Sukumaran debytoi vuonna 2009 elokuvassa Puthiya Mukham, kappaleella ”Kaane Kaane”.
Sukumaran on nuorin henkilö, joka on voittanut Kerala State Film Awardsin parhaan miesnäyttelijän palkinnon vuonna 2006.
Vuonna 2011 Sukumaran oli mukana perustamassa tuotantoyhtiötä nimeltä August Cinema. Sen ensimmäinen tuottama elokuva oli Urumi, jossa Sukumaran näytteli miespääosaa. Sukumaran jätti yrityksen vuonna 2017.
Vuonna 2020 Sukumaranin arvoksi laskettiin 4,5 miljoonaa dollaria.
Aiheesta muualla

Kuvia tai muita tiedostoja aiheesta Prithviraj Sukumaran Wikimedia Commonsissa
Pyhätunturi (Kittilä ja Muonio)

| Pyhätunturi |
| --- | --- |
 Pyhätunturin Rajajärvi.
Korkeus:  495 m
Vuoristo:  Skandit
Koordinaatit:  67°40′43.4″N, 24°16′58.1″E
Pyhätunturi on tunturi Kittilän ja Muonion rajalla Pallas-Yllästunturin kansallispuistossa, noin 13 kilometrin päässä Yllästunturista. Sen korkein huippu on 495 metriä korkea. Pyhätunturi kuuluu erityisvyöhykkeeseen, joten siellä ei saa leiriytyä ja kesäaikaan liikkumista on vältettävä. Pyhätunturin huippujen välissä noin 440 metrin korkeudessa sijaitsee Rajajärvi, jonka lähistöllä kuntien raja kulkee.
Arc

Arc tai ARC voi viitata johonkin seuraavista:
arc, matematiikassa arkusfunktion lyhenne
Arc, Neil Youngin ja Crazy Horsen albumi
ARC, pakattu tiedostomuoto, tiedostopääte .arc
Arc, joki Provencessa Etelä-Ranskassa
Arc, joki Savoiessa Itä-Ranskassa
ARC, Synopsysin mikroprosessori
ARC, audio return channel, äänen paluukanava HDMI-tekniikassa
Rallin Afrikan-mestaruussarja (engl. African Rally Championship)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arc”, voi hakea sivunnimihaulla, laajalla sivunnimihaulla tai tekstihaulla.
All Together Now Suomi

| All Together Now Suomi> All Together Now |
| --- | --- |
 All Together Now Suomi -ohjelman tunnus.
Tyyli:  musiikki viihde
Kestoaika:  63–65 minuuttia
Pääosissa:  Jaana Pelkonen
Alkuperämaa:   Suomi
Alkuperäiskieli:  suomi
Verkko:  Nelonen
Esitetty:  24. lokakuuta 2020 –  19. joulukuuta 2020
Jaksoja:  9
Tuotanto
Tuotantoyhtiö(t):  Endemol Shine Finland
Aiheesta muualla
Virallinen sivusto
IMDb
All Together Now Suomi on 24. lokakuuta 2020 Nelosella alkanut suomalainen versio brittiläisestä All Together Now -ohjelmaformaatista. Ohjelmassa tavalliset suomalaiset ihmiset pääsevät laulamaan ”Sataseksi” kutsutun satapäisen tuomariston eteen. Osallistujat saavat pisteitä sen mukaan, kuinka moni tuomariston jäsen nousee seisomaan ja yhtyy lauluun. Ohjelman juontajana toimii Jaana Pelkonen, ja tuomariston kapteenina toimii Laura Voutilainen. Ohjelma on kuvattu kevään 2020 alussa Vantaan Veromiehessä Helsinki Airport Studiosilla.
Ohjelman kulku

Kukin yksittäinen esiintyjä tai esiintyjäryhmä esiintyy vuorollaan sadasta henkilöstä koostuvalle tuomaristolle. Jos yksittäinen tuomari pitää esityksestä, hän pomppaa pystyyn ja alkaa laulaa mukana. Esiintyjän esityksestä saama pistemäärä riippuu esitykseen liittyneiden tuomareiden määrästä, joka esitetään sekä kotikatsojille ruudun reunassa että paikan päällä olevalle yleisölle isolla näytöllä. Mikäli kaksi esiintyjää saa saman pistemäärän, tuomaristo äänestää uudelleen.
Kunkin jakson kolme parasta esiintyjää kilpailee finaali- ja semifinaalipaikoista. Eniten pisteitä saanut esiintyjä pääsee suoraan finaaliin, kun taas toiseksi ja kolmanneksi eniten ääniä saaneet esiintyjät esiintyvät uudelleen. Näistä kahdesta esiintyjästä tuomaristo valitsee semifinaaliin pääsevän esiintyjän. Semifinaaliin päässeet esiintyjät kilpailevat pääsystä finaaliin, jonka pääpalkintona on 20 000 euroa.
Satanen

Ohjelman tuomaristo, ”Satanen", koostuu sadasta suomalaisesta musiikki- ja viihdealan ammattilaisesta. Tuomariston kapteenina toimii Laura Voutilainen. Tunnettuja laulajataustaisia jäseniä ovat muun muassa Eini, Pete Parkkonen, Irina, Nopsajalka, Laura Närhi, Ilta, Aleksanteri Hakaniemi, Mira Luoti, Archie Cruz, Samae Koskinen, Leo, Elias Kaskinen, Nisa Soraya, Tuure Boelius, Laura Pyrrö, Max Vola, Anamaria Rusi ja Knucklebone Oscar. Muita tunnettuja tuomariston jäseniä ovat muun muassa Tuomas Kantelinen, Chike Ohanwe, Pastori Pike, Divet, Jayden Mars, Heikki Puhakainen ja Marjaana Turunen.